Ego Galterius, Dei gratia Lingonensis episcopus, presentibus et futuris notum fieri volo quod Ascherius de Saint Beren, miles, dedit in eleemosinam domui Dei Alberipe tres falcaturas prati in finagio de Savigne. Item quidquid clamabat vel habebat in Arclofrait, vel intra ejus finagium. Rigaldus, miles, de Ulmeto dedit in eleemosinam prefate domui triginta jugera terre sue, que sita est inter Champagne grangiam Clarevallis et Reium, laudante fratre suo Willermo. Actum anno Domini M°C°LXX°.